Co politega econòmega fasista se intende come che i fasisti i ga aministrà l'economia talgiana intant el so perìozo de potere. El fasismo el dis che l'é na tèrẑa via rispèto al comunismo e al capitalismo, dando cosita un alternativa econòmica ale do izeologie che ghe n'èra prima. Le dotrine econòmiche fasiste, de pì o de manco, le é rapresentaze da: corporativismo, socialisaẑion, dirigismo, autarchìa, socialismo naẑional e sindacalismo naẑional. Ste particolarità se le pòl catar sia tele polìteghe econòmiche de i fasisti a el governo, che anca te i prinẑipi de tuti i movimènti fasisti sènẑa mes-ceri dal iniẑio del noveẑènto fin a azès, anca se tuti i ga dat a ste caraterìstiche in peso divèrso, a seconda del loch e del perìozo dela stòrgia.